ADR-ajolupa

ADR-ajolupa (European Agreement concerning the International Carriage of Dangerous Goods by Road) oikeuttaa autonkuljettajia kuljettamaan vaarallisia aineita yli vapaarajan. Se on voimassa niin kotimaisissa kuin kansainvälisissäkin kuljetuksissa. Ajoluvan saaminen edellyttää koulutusta sekä hyväksytysti suoritettua ajolupakoetta. Ajolupa on voimassa viisi vuotta, ja sen uusiminen edellyttää hyväksytysti suoritettua täydennyskurssikoetta. Virallisesti Suomessa käytetään termiä vaarallisten aineiden kuljettaja (VAK) .

 ADR-ajolupa 
ADR-ajoluvat lajitellaan viiteen luokkaan seuraavalla tavalla:
 Perusajolupa, jolla voidaan kuljettaa muita kuin luokkien 1 (räjähteet) ja 7 (radioaktiiviset) aineita yli vapaarajan.
 Yhdistetty perusajolupa, jonka saa perusajoluvan, räjähdeajoluvan ja radioaktiivisten aineiden ajoluvan sisältävän yhdistetyn peruskurssin ja sitä vastaavan kokeen suoritettuaan.
 Säiliöajolupa, jolla voidaan kuljettaa vaarallisia aineita yli 3000 litran säiliöissä.
 Räjähdeajolupa, jolla voidaan kuljettaa luokan 1 vaarallisia aineita yli vapaarajan.
 Radioaktiivisten aineiden ajolupa, jolla voidaan kuljettaa luokan 7 vaarallisia aineita yli vapaarajan.

Alkukoulutukset on jaettu seuraavalla tavalla:
 Kurssi  Kurssin pituus  Ajolupa Peruskurssi P  3 päivää/18 tuntia ja harjoitukset  Perusajolupa Säiliökurssi ES  Peruskurssi/Yhdistetty peruskurssi + 2 päivää/12 tuntia ja harjoitukset  Säiliöajolupa Erikoiskurssi E1  Peruskurssi + 1 päivä/8 tuntia  Räjähdeajolupa Erikoiskurssi E7  Peruskurssi + 1 päivä/8 tuntia  Radioaktiivisten aineiden ajolupa Yhdistetty peruskurssi YP  4 päivää/26 tuntia ja harjoitukset  Yhdistetty perusajolupa

Ajolupaa uusittaessa on ajoluvan haltijan suoritettava täydennyskurssi viimeistään ajoluvan päättymiseen mennessä, aikaisintaan kuitenkin 12 kk ennen ajoluvan vanhenemista. Tällöin ajolupa on voimassa jälleen seuraavat 5 vuotta. Täydennyskurssit on jaettu seuraavalla tavalla:
 Kurssi  Kurssin pituus  Ajolupa Täydennyskurssi perus TP  1 päivä/9 tuntia sisältäen harjoitukset  Perusajolupa Säiliökurssi ES  TP/YT + 6 tuntia  Säiliöajolupa Täydennyskurssi luokka 1 T1  TP + 4 tuntia  Räjähdeajolupa Täydennyskurssi luokka 7 T7  TP + 4 tuntia  Radioaktiivisten aineiden ajolupa Yhdistetty täydennyskurssi YT  2 päivää/16 tuntia sisältäen harjoitukset  Yhdistetty perusajolupa

 Vaaralliset aineet 
Vaarallisiksi aineiksi katsotaan sellaiset aineet, jotka ominaisuuksiensa johdosta voivat aiheuttaa vahinkoa ihmisille, omaisuudelle tai ympäristölle. Tällaisia ominaisuuksia ovat esimerkiksi räjähdys-, palo- tai säteilyherkkyys, myrkyllisyys ja syövyttävyys. Vaaralliset aineet on jaettu yhdeksään luokkaan:

pienoiskuva|oikea|Lipuke, joka kertoo kuljetettavan aineen olevan ympäristölle vaarallista.
pienoiskuva|oikea|Lipuke, josta ilmenee vaarallisuusluokka (Räjähteet) sekä luokan numero (1).
100px|thumb|oikea|Vaarallisten aineiden kuljetuksissa, joissa vapaaraja ylittyy, on kuljetusyksikkö merkittävä keulasta ja perästä nk. oranssikilvellä.
pienoiskuva|oikea|Eräissä ADR-kuljetuksissa, kuten säiliökuljetuksissa, aineen vaarallisuusluokkanumero (30) sekä aineen YK-numero (1202) kerrotaan oranssikilvessä kuljetusyksikön edessä ja takana.

 Luokka  Luokan nimi  Tyypillinen aine luokassa 1  Räjähteet  Ampumatarvikkeet 2  Kaasut  Nestekaasu 3  Palavat nesteet  Bensiini 4.1  Helposti syttyvät kiinteät aineet, itsereaktiiviset aineet ja epäherkistetyt kiinteät räjähdysaineet  Rikki 4.2  Helposti itsestään syttyvät aineet  Organometallinen aine 4.3  Aineet, jotka veden kanssa kosketukseen joutuessaan kehittävät palavia kaasuja  Kalium 5.1  Hapettavat aineet  Natriumkloraatti 5.2  Orgaaniset peroksidit  Peroksietikkahappo 6.1  Myrkylliset aineet  Fenoli 6.2  Tartuntavaaralliset aineet  Sairaalajätteet 7  Radioaktiiviset aineet  Koboltti 8  Syövyttävät aineet  Suolahappo 9  Muut vaaralliset aineet ja esineet  Asbesti

 Vapaaraja 

Vapaarajalla tarkoitetaan sitä vaarallisen aineen määrää, jonka ylitettyään vaarallisen aineen kuljetukseen vaaditaan ADR-ajolupa. Alle vapaarajan kuljetuksiin ei siis tarvita erillisiä ajolupia. Vapaaraja riippuu aineen kuljetuskategoriasta, joita on yhteensä viisi kappaletta. Aineet on lajiteltu kuljetuskategorioihin vaarallisuutensa perusteella. Säiliökuljetuksissa  ei sovelleta vapaarajaa, vaan tyhjänkin säiliön kuljettaminen vaatii ADR-ajoluvat ja erityisesti säiliöajoluvat.

Kuljetuskategoriat ovat seuraavat:
 Kuljetuskategoria  Esimerkkiaineita  Vapaaraja kg/litraa 0  Massaräjähteet, nitroglyseroliseos, syaanivetyhappo, uraaniheksafluoridi  0 1  Myrkylliset kaasut, muuntogeeniset organismit, keskivaaralliset räjähteet  20, kerroin 50 2  Palavat kaasut, patruunat, peroksietikkahappo, bensiini  333, kerroin 3 3  Palamattomat kaasut, dieselöljy, nesteakut,   1000, kerroin 1 4  Tulitikut, turvavyön esikiristimet  Rajoituksetta

Vapaaraja tarkistetaan kahdella tavalla:
 Yksittäisille aineille vapaaraja voidaan katsoa suoraan taulukon kohdasta vapaaraja. Yksikkönä on tällöin joko kilogramma tai litra. Esimerkiksi bensiini kuuluu kuljetuskategoriaan 2 ja sen vapaaraja on 333, joten bensiiniä voidaan kuljettaa enintään 333 litraa ilman vapaarajan ylittymistä. Vastaavasti aseen patruunoita, jotka kuuluvat samaan kuljetuskategoriaan, voidaan kuljettaa 333 kg. Kuljetuskategorian 0 aineita ei saa kuljettaa yhtään ilman ADR-ajolupaa ja toisaalta kuljetuskategorian 4 aineita voidaan kuljettaa rajattomasti.
 Jos kuormassa on monia vaarallisia aineita, tarvitaan mukaan kertoimet. Kun aineen tilavuus litroina tai massa kilogrammoina kerrotaan kuljetuskategorian kertoimella, saadaan indeksiluku. Vapaarajan indeksi on 1000. Jos esimerkiksi kuljetuskategorian 1 aineita kuljetetaan 10 kg, kertoimella 50 tulee indeksiluvuksi 500, joka on alle 1000, joten vapaaraja ei ylity. Jos taas kuljetetaan 400 litraa kuljetuskategorian 2 aineita, on kerroin 3 ja indeksiluvuksi tulee 1200. Tällöin vapaaraja ylittyy.

Kaikissa vaarallisten aineiden kuljetuksissa tulee täyttyä seuraavat vaatimukset:
 Kuljetusyksikössä tulee olla vähintään 2 kg:n sammutin
 Ajoneuvossa on oltava rahtikirja
 On noudatettava tietyille ainetyypeille ominaisia kuljetusvaatimuksia, kuten tuuletusta ja avotulen tekokieltoa
 On noudatettava valvontavaatimuksia
 On noudatettava henkilöstön tiedostavan koulutuksen vaatimusta
 On noudatettava aineiden yhteenkuormauskieltoja.

Vapaarajan ylittävissä vaarallisten aineiden kuljetuksissa tulee täyttyä seuraavat vaatimukset:
 Kuljettajalla tulee olla voimassa oleva ADR-ajolupa
 Ajoneuvossa on oltava rahtikirja, joka on asianmukaisesti täytetty, kirjalliset turvallisuusohjeet, ADR-hyväksymistodistus, jokaisella miehistön jäsenellä kuvalla varustettu henkilötodistus
 Kuljetusyksikkö on merkittävä oranssikilvillä edestä ja takaa sekä tiettyjen aineiden kuljetuksissa varustettava vaaralipukkein sivuista ja takaa
 Kuljetusyksikössä tulee olla silmänhuuhtelunestettä, ajoneuvon kokonaismassasta riippuva määrä sammuttimia, kaksi itsestään pystyssä pysyvää varoitusmerkkiä ja jokaista ajoneuvoa kohti yksi pyöräkiila
 Jokaisella miehistön jäsenellä on lisäksi oltava varoitusliivi, irrallinen valaisin, suojakäsineet ja silmäsuojaimet
 Tiettyjä aineita kuljetettaessa on mukana oltava myös hengityssuojain, lapio, viemärisuoja sekä keräysastia
 Kuljetuksen aikana ajoneuvossa ei saa olla ylimääräisiä matkustajia
 Kuljetus on suoritettava sellaisilla teillä, jotka eivät ole erikseen kiellettyjä vaarallisten aineiden kuljetukseen.

 ADR-sopimukseen liittyneet valtiot 

Seuraavat valtiot ovat tällä hetkellä liittyneet ADR-sopimukseen:

Alankomaat, Albania, Andorra, Azerbaidžan, Belgia, Bosnia ja Hertsegovina, Bulgaria, Espanja, Irlanti, Italia, Itävalta, Kazakstan, Kreikka, Kroatia, Kypros, Latvia, Liechtenstein, Liettua, Luxemburg, Malta, Marokko, Moldova, Montenegro, Norja, Pohjois-Makedonia, Portugali, Puola, Ranska, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Tunisia, Ukraina, Unkari, Valko-Venäjä, Venäjä, Viro ja Yhdistynyt kuningaskunta.

 Lähteet 
 Suomen Kuljetus ja Logistiikka SKAL ry: Kuljettajan käsikirja. Helsinki, 2011. 
 401/2011 Valtioneuvoston asetus vaarallisten aineiden kuljettajien ajoluvasta

Viitteet

 Aiheesta muualla 
 ADR-koulutus - Kuljettajakoulutus
 Vaarallisten aineiden ADR-ajolupa - Ajovarma 

Luokka:Tieliikenne
Luokka:Seulonnan keskeiset artikkelit